**Урок:** беларуская мова, 3 клас

**Настаўнік**: Губанава Т.І.

**Тэма:** Правапіс *не* з дзеясловамі.

**Мэта:** да канца ўрока навучэнцы павінны

*ведаць:* аб тым, што *не* з дзеясловамі пішацца асобна;

*умець:* асобна пісаць *не* з дзеясловамі.

**Задачы:** - стварыць умовы для фарміравання пазнаваўчых уменняў;

* садзейнічаць развіццю ўменняў адстойваць сваю пазіцыю, будаваць сістэму доказаў;
* садзейнічаць узбагачэнню слоўнікавага запасу вучняў;
* стварыць умовы для выхавання арганізаванасці, упэўненнасці ў поспеху.

**Абсталяванне:** паветраны шар, рамонак, карткі з загадкамі і прыказкамі, парашуты і пляцоўкі, каляровыя карткі для правядзення рэфлексіі.

**Ход урока**

**1.Арганізацыйны момант**

--Я вітаю тых:

-хто сёння з задавальненнем ішоў у школу;

-хто трывожыўся з розных прычын;

-у каго добры настрой;

-хто любіць вучыцца;

-хто хоча добра ведаць родную мову.

--Сёння, у нас незвычайны ўрок—урок-падарожжа. Хачу вам прызнацца, што вельмі люблю падарожжы і прыгоды.

--А вы любіце іх? Не баіцеся цяжкасцей?

--Тады мы адправімся ў маленькае падарожжа ў краіну “Дзеясловаў”. Каб туды дабрацца, трэба прайсці перашкоды, якія будуць сустракацца на шляху. Мы адправімся падарожнічаць на паветраным шары.

--Але шар не адарвецца ад зямлі, пакуль мы не прачытаем прыказку. Вам неабходна скласці словы ў прыказцы. Яны рассыпаліся.

*( Навука для чалавека, як сонца для жыцця.)*

- Як вы разумееце гэтую прыказку?

--Вось мы і ўзляцелі. Але мы будзем рабіць прыпынкі на зямлі. Жыхары гэтых станцый падрыхтавалі заданні. А ў канцы падарожжа, у краіне “Дзеясловаў” вас сустрэне гаспадар краіны. Давайце, дамовімся, хай ў кожнага з вас сшытак будзе маршрутным лістом.

--Адкрыйце вашы лісты і запішыце дату нашага падарожжа.

**Станцыя “Развітальная”**

-Дома вы выконвалі пр.166.

- назавіце дзеясловы прошлага часу (цяперашняга);

- назавіце дзеясловы жаночага роду (мужчынскага).

- Якім можа быць працяг легенды?

- З заданнем вы справіліся можам ляцець далей.

**Станцыя “Чыстапісання”**

* Каб даведацца якую літару будзем прапісваць неабходна адгадаць загадку.

*Загадка.*

На лясной паляне

ў белым сарафане,

у шэрых завушніцах

стаіць маладзіца. ( Бяроза)

*(На дошцы запіс)*

***ббббббббб БББББББББ***

***бр бе бу бв ба бы бя бл бо бі Бр Бя Ба Бу***

--Назвіце злучэнні літар.

***будаваць будаўніцтва будаўнічы***

--Назвіце:

--агульную частку слоў;

-- якімі часцінамі мовы яны з’яўляюцца;

-- падкрэсліце дзеяслоў.

***Беражы расліны, беражы жывёл—усё гэта частка нашай Радзімы.***

--Падкрэсліце дзеясловы.

- З заданнем вы справіліся можам ляцець далей.

**Станцыя “Загадкавая”**

--Жыхары гэтай станцыі захапляюцца загадкамі. І вам падрыхтавалі некалькі загадак. Загадкі трэба не толькі адгадаць, але і ўставіць патрэбныя літары, падкрэсліць дзеясловы, і вызначыць іх час.

*(Работа ў парах на картках, узаемаправерка)*

Мяне (ў/у)се просяць,

Мяне чакаюць,

А як толькі я з(ь/’)яўлюся,

Хавацца пачынаюць. (Дождж)

Белым пiша словы,  
У школе (ў/у)сiм знаёмы.  
Cябруе (з/с) чорнай дошкай,  
Знiкае сам па-трошку. (Крэйда)

У гародзе ля даро(ш/ж)кі  
Стаіць сонейка на ножцы,  
Жо(ў/ў)тыя праменьчыкі палаюць,  
Але **не апякаюць**. (Сланечнік)

* Звярніце ўвагу на напісанне выдзеленага слова. Як напісана *не* з дзеясловам?
* Сёння мы з вамі пазнаёмімся з правапісам *не* з дзеясловамі. Як вы думаеце чаму мы павінны навучыцца да канца ўрока.
* Так, вы будзеце не толькі ведаць як пішацца *не* з дзеясловамі, але і правільна пісаць.
* А разгледзім тэму на пр.167, с.92.
* Які вывад можам зрабіць? Як пішацца *не* з дзеясловамі?
* Прачытайце правіла, ці такі вывад мы зрабілі?

**Станцыя “Перашкода”**

--Каб перайсці яе, неабходна выканаць практыкаванне.

*Пр.168, с.93.(калектыўны разбор практыкавання)*

* Запішыце ў сваіх маршрутных лістаз 3 прыказкі. Падкрэсліце не з дзеясловамі.
* А зараз мы з вамі таксама апусцімся і адпачнем.

**Станцыя “Адпачынак”** *(фізкультхвілінка)*

* Я называю дзеясловы цяперашняга, будучага і прошлага часу. Калі дзеясловы цяперашняга часу—прыгаем, як зайчыкі; калі дзеясловы будучага часу—пляскаем у далоні; калі дзеясловы прошлага часу—прысядаем.

Малайцы! Адпачылі, узлятаем.

**Станцыя “Павучальная”**

--На гэтай станцыі жывуць вельмі добрыя і мудрыя людзі, якія любяць прыказкі і прымаўкі.

*Работа ў групах.*

Раздаю карткі:

Спісаць прыказку, раскрываючы дужкі;

***Новых сяброў набывай, але старых (не) забывай.***

***Прыяцеля за грошы (не) купіш.***

**Станцыя “Парашутыстаў”**

--Ляцяць парашуты з дзеясловамі. Мы павінны дапамагчы ім апусціцца на патрэбную пляцоўку( прошлы час,цяперашні час, будучы час).

***(Падарожнічаў, шуміць, ляцелі, прыпякае, пабудуе, працаваў, перасадзіць, растае, запрашаю, вырасла, прыгрэе, напіша, нясе, вырасце, выглянула.)***

**Станцыя “Сустрэчная”**

--Вось мы і даляцелі да краіны “Дзеясловаў”. Вас сустракае гаспадар гэтай краіны. Ён падрыхтаваў для вас карткі з заданнем. Вам неабходна дапісаць да дзеясловаў у патрэбных выпадках *не*.

***Хоць маленькі сам цвічок,-***

***падстаўляе свой бачок:***

* ***Ты па мне .. бойся біць,***

***мне ніколі .. баліць.***

***Вострадзюбы я, жалезны,***

***як у масла, у дрэва .. лезу.***

*(Узаемаправерка ў парах).*

**Вынік урока.**

* Падыходзіць да канца наша падарожжа. Прадоўжыце сказы:

У час падарожжа я:

- даведаўся …

- навучыўся …

- змог …

**Дамашняе заданне.**

Пр.171, с.94